( 12 ) 



que Sa Saincteté a que la veue d'elle et de moy se face et comme elle 

 avoit trouvé la dépesche que vous luy porlastcs dernièrement de moy si 

 très-bonne et si très-honneste qu'il ne seroit possible de plus; et combien 

 que icelle dépesche eust esté bien et mcurcment dressée sur ce que 

 m'avoit apporté auparavent mon cousin le cardinal de Gramont à son 

 dernier retour de Romme devers moy, néanlmoins par ce que a apporté 

 depuis mon dict cousin d'Albanye, nostre dict SainctPére faict maintenant 

 quelque difficulté sur deux points et articles faisans mention du faict du 

 mariage de mon fils le duc d'Orliens et de ma cousine la duchesse d'Ur- 

 bin sa niepce. Le premier article est que, nonobstant que le dict cardinal 

 de Gramont, estant icelle Sa Saincteté dernièrement à Boullongne et 

 depuis son retour à Romme, m'eust escrlpt à la très-grande instance 

 d'icelle Sa Saincteté et qu'elle m'ayt par deux ou trois fois escript de sa 

 propre main et que icelluy cardinal m'en ait encore asseuré de bouche à 

 son retour devers moy que toutes et quantes fois que je vouldrois avoir 

 la dicte duchesse d'Urbin par deçà pour y estre nourryc et eslevée avec 

 mes filles, qu'il n'y auroit poinct de faulte qu'elle la envoyast, néant- 

 moins icelle Sa Saincteté a depuis dict au dict duc d'AIbanye qu'elle 

 entcndoit que, devant que icelle duchesse entrast en mon royaulme, que 

 la consumation du mariage se feist sur les confins d'icelluy et que ce 

 qu'elle avoit par ci-devant consenty et offert que ladicte duchesse fust 

 amenée par deçà, c'estoit du temps qu'elle cstoit détenue à Flcurance et 

 que Sadicte Saincteté eust bien désiré que je l'eusse eue en mes mains, 

 ce que toulcffois le dict cardinal m'a asseuré avoir esté dict et consenty 

 de nouveau par icelle Sa Saincteté depuis l'arrivée de la dicte duchesse 

 à Romme, disant en oultre que, luy estant audict Romme et présent mon 

 dict cousin d'AIbanye, nostre dict Sainct Père avoit voulu user de la 

 mesme excuse dont cy-dessus est faictc mention, mais qu'il repplicqua 

 lors que c'estoit chose que Sadicte Saincteté avoit accordée sans faire en 

 ce temps aucune mention de la détention d'icelle duchesse au dict Flcu- 

 rance, ce que le dict duc a confessé, laquelle mutation d'article j'ai trouvé 

 merveilleusement estrange, si ce n'estoitque nostre dict Sainct Père eust 

 délibéré de l'amener avecques luy ou lieu où se feroit la veue de luy 

 et de moy pour là consumer ledit mariage, ouquel cas je trouverois très- 

 bonne la dillation en cest endroict et que ladicte veue se feist, d'autant 

 que je désire singulièrement veoir Sadicte Saincteté et que nous puissions 

 deviser et communicqucr ensemble de nos affaires particulières et de ce 

 qu'il touchera les biens de nos maisons: mais là où la dicte dillation et 



